On aika korjata väärinkäsitys siitä, että koko maailma on jo tutkittu.
Amazonin pohjoispuolella avautuu toinen viidakko, todellinen erämaa-
-jonka sisämaata ei ole kartoitettu eikä eläinlajeja luetteloitu:
Guyana.
Kansainvälinen luonnontieteilijäryhmä lähtee etsimään-
-unohdetun metsän kätkemiä lajeja.
Kukaan ei ole käynyt täällä ennen. Ihmeellinen paikka.
Täällä on jopa tuhansia lajeja, joita kukaan ei ole ennen nähnyt.
Guyanan metsät ovat puhtaita, suojelemattomia ja uhanalaisia.
Meidän täytyy osoittaa, että metsät ovat liian arvokkaita hakattaviksi.
Britannian kokoisessa maassa on Liverpoolin verran asukkaita.
Lähes kaikki asuvat rannikolla.
Etelässä sademetsät jatkuvat satojen kilometrien päähän.
Perusleirille kuljetaan veneellä 10 tuntia lähimmältä hiekkatieltä.
Kun lensimme tänne, näin vain kaksi pientä taloa.
- Kaikki kiinnostava on viidakossa. - Ehdit samoilla siellä kuusi viikkoa.
- Kärsivällisyyttä. - Äkkiä nyt!
Guyana on jättiläisten maa.
Isosaukkoja, maailman suurimpia hämähäkkejä-
-valtavia kaimaaneja, kahdeksanmetrisiä anakondia-
-ja Etelä-Amerikan suurin kissapeto, salaperäinen jaguaari.
Vaikka metsä on yhä koskematon, hakkuut voivat alkaa lähivuosina.
Retkikunnan määränpää on perusleiri, jonka etujoukko on rakentanut.
Jokaisella jäsenellä on erikoisalansa.
Gordon Buchanan etsii suuria nisäkkäitä.
Tehtäväni on kuvata mahdollisimman monia eläimiä.
Jos pitäisi valita kaksi eläintä, ensimmäinen olisi isosaukko-
-ja toinen olisi haastavampi jaguaari.
Justine Evans on latvuston erikoistuntija.
Hän dokumentoi elämää valtavien puiden latvoissa.
Edes maan tasoa ei ole tutkittu. Haluan nähdä, mitä latvoista löytyy.
Huikeaa.
Steve Backshall tutkii paikkoja, joihin muut tieteilijät eivät pääse.
Hän jäljittää eläimiä syrjäisen vuoren huipulla-
-ja laskeutuu uhkarohkeasti vesiputoukselta alas.
Aivan kuin vesiputous ympäröisi minut.
Viimeinen retkikunnan jäsen on George McGavin Oxfordin yliopistosta.
Hän johtaa tutkijaryhmää leirin laboratoriossa.
Jos haluamme estää lajien sukupuuttoon kuolemisen-
-metsää täytyy suojella.
Retkikunnan tavoite on löytää metsän eläinlajit-
-ja kiinnittää maailman huomio-
-maapallon suurimpaan koskemattomaan sademetsään.
Ryhmä purkaa tavaroita, kun joku näkee harvinaisen apinan.
- Hetkinen. - Tuolla se on.
Puussa on partasaki.
Lehvistössä näkyy liikettä, vaikka apinaa ei vielä erota.
Apina ei näyttäydy helpolla.
No nyt. Apina heiluttaa häntäänsä, mikä on tyypillistä käytöstä.
Ylhäällä näkyy liikettä.
Partasaki on uhanalainen laji.
Matka alkaa erittäin lupaavasti.
Eläimiä saapuu jopa leiriin.
Steve Backshall tutkii vierasta.
Lisko on Enyalioides laticeps.
Aluksi lisko on todella säikky, mutta kun se huomaa-
-ettei sitä aiota satuttaa, lisko istuu tyynesti kädellä.
Aivan upea yksilö. Voimme lisätä sen luetteloon.
Guyanalaiset jäljittäjät auttavat retkikuntaa.
Jäljittäjät tuntevat viidakon vaarat.
Uudet tulokkaat saavat turvaohjeet.
Viidakko on vieras ympäristö. Muistakaa muutama seikka.
Leirin ulkopuolella nähtiin äskettäin kolmimetrinen kaimaani.
Muistakaa, että vedessä on vaarallisia kaimaaneja.
Varokaa kyykäärmeiden heimoa, eli kalkkarokäärmeitä-
-kuoppakyitä, surukukuja sekä korallikäärmeitä.
Vaarallisilla skorpioneilla on paksu häntä.
Lintuhämähäkit ovat isoja, mutta pienet ovat pahimpia.
Jos työnnätte käden koloon, teitä purraan.
Aamunkoitossa ryhmä aloittaa tutkimuksen.
Gordon lähtee joelle.
Alueella on paljon vesiteitä. Tämä on suuri joki-
-mutta siihen liittyy pieniä jokia ja puroja.
Ne ovat kuin pieniä maalaisteitä, joilta löytyy kaikenlaista nähtävää.
Ensin Gordon jäljittää harvinaisia isosaukkoja.
Nämä huippupedot kertovat ekosysteemin tilasta.
Isosaukon kokoinen eläin jättää jonkinlaisia jälkiä.
Katsokaa tuonne.
Paljas rantatörmä on saukkojen suosima paikka.
Isosaukot ovat kolme kertaa suurempia kuin eurooppalaiset saukot.
Piraijat ovat isosaukon lempiruokaa.
Alueella on liikkunut vastikään saukkoja.
Mahdollisesti tänä aamuna.
Varpaat ovat hiukan pienempiä kuin sormeni.
Isosaukolla on lähes yhtä suuret kädet kuin minulla-
-joten eläin on melkein ihmisen kokoinen.
Kiristetään sitä vähän, niin on helpompi nousta.
Sillä välin kun Gordon seilaa joelle, Justine rakentaa tähystyspaikkaa-
- Steven ja kiipeilyryhmän avulla.
Kiipeäminen on hikistä puuhaa sademetsässä.
Muurahaiset, ampiaiset ja mehiläiset hermostuvat tunkeilijoista.
Alusta nostetaan puuhun. Justine viettää 10 tuntia päivässä-
-pienellä alumiinilevyllä.
Tämän ylemmäksi sitä ei saa.
Se on tukevasti paikoillaan.
Paikka ei ole ihanteellinen, mutta tästä on hyvä aloittaa.
Gordon vaihtoi 17-vuotiaana tiskauksen Isle of Mullilla-
-luontokuvaajan harjoittelupaikkaan Brasiliassa.
Katsokaa tuonne.
Hän oppi Amazonilla jäljittämään viidakon otuksia.
Selkeitä jälkiä.
Villieläinten jäljittäminen on salapoliisityötä.
Isot eläimet jättävät isoja jälkiä.
Varokaa käärmeitä.
Seudun isosaukkoja ei ehkä koskaan ole metsästetty.
Odotan mielenkiinnolla, miten ne reagoivat minuun.
Justinen tutkimus on teräväpiirtokameran varassa.
Objektiivi suurentaa 80-kertaisesti, mikä sopii latvuston kuvaukseen.
Voin kuvata apinaa 200 metrin päästä-
-ja erottaa muun muassa, onko kyseessä uros vai naaras.
Vietän latvassa koko valoisan ajan, jotta selviää, mitä latvustossa elää.
Conservation International -järjestö on vuokrannut retkueen leirialueen.
Viidakko jatkuu satoja kilometrejä-
-mutta hakkuuyhtiöt suunnittelevat alueen tutkimista.
Guyana on tienhaarassa. Se voi tienata luonnonvaroillaan-
-ellemme onnistu osoittamaan alueen monimuotoisuuden arvoa.
Haluamme estää pahimman uhkakuvan toteutumisen.
Ryhmä uskoo, että sademetsä on koskematonta.
Eläimiä ei ole metsästetty eikä ikivanhoja puita kaadettu.
Se on erittäin harvinaista 2000-luvulla.
Perusleirillä tutkijat rekisteröivät kaikki löydökset.
Raportti esitetään Guyanan presidentille.
Uusien ja uhattujen lajien löytyminen puoltaa alueen suojelua.
Takajalat ovat lähes kaksi kertaa ruumista pidempiä.
En ole eläessäni nähnyt mitään noin merkillistä.
Kärpänen, jolla ei ole siipiä.
George McGavin on intohimoinen hyönteistutkija.
Luulin sitä ensin sirkaksi. Se onkin lepakkokärpänen.
Ekosysteemi on hyönteisten varassa. Ilman mehiläisiä ei olisi hedelmiä.
Ilman hyönteisiä ei olisi isompiakaan eläimiä.
Pieniä ötököitä ja suuria lintuja.
Sademetsässä elää yli miljoona tunnettua lajia.
George uskoo, että tuntemattomia voi olla jopa viisi miljoonaa.
Katsokaapa tuota.
Kaatuneista puista löytyy huima määrä hyönteisiä.
Kaikkiin puihin ei mahdu kömpimään sisään.
Onpa se valtava. Tämä on suurenmoinen löydös.
Tuolla on lepakko. Kolme lepakkoa.
Siellä voi olla jotakin muutakin.
Katsotaan, mitä täältä löytyy.
Puunrunko muistuttaa turveputkea.
Elinympäristöä on tutkittu harvoin. George havaitsee heti uusia otuksia.
Uskomatonta. Katsokaa tätä.
Tämä on skorpionilukki. Eturaajat ovat todella pitkät.
Hämähäkki elää pimeydessä ja tunnustelee sormeani raajoillaan.
Se tunnustelee jaloillaan saalista, eli näitä hyppysirkkoja.
Joskus skorpionilukit koskettavat sirkan takaosaa-
-jotta sirkka hyppää suoraan skorpionilukin leukoihin.
Se on ovela temppu.
Mitä syvemmälle ryömin, sitä suuremmaksi hämähäkit käyvät.
Tuo on jättiläinen.
Tässä on 13 sirkkaa-
-ja viisi skorpionilukkia, jotka jonottavat apajille.
Merkillisestä saalistajasta ei tiedetä paljon.
Georgen täytyy pyydystää yksi hämähäkki laboratoriolle.
Yksi ryömii kasvoillani.
Onkalo muuttuu ahtaaksi, mikä aiheuttaa hankaluuksia.
Kuurna onkalo vilisee ötököitä.
George on omassa elementissään.
Pikku hetki.
En pääse pois. Onkalo on liian ahdas.
Tunnen itseni kovakuoriaisen toukaksi-
-pitkän muodonvaihdoksen jälkeen.
Taisin juuttua tähän.
Minulla ei ole aikoihin ollut näin hauskaa.
Yleensä George näkee vain museon kuolleita ötököitä.
Nyt hänellä on harvinainen tilaisuus tutkia eläviä yksilöitä.
Eläin soveltuu täydellisesti pimeässä saalistukseen.
Hämähäkki on litteä ja nopea. Edessä on isot pyyntileuat.
Se tunnustelee saaliista jaloilla.
Eläin on kuin tehty sirkkojen pyydystämiseen pimeässä.
Kun sirkka jää pyyntileukoihin-
-sen päivät ovat luetut.
Tutkimusretki alkaa perusleiriltä, mutta syrjäisiäkin seutuja tutkitaan.
Tänään Steve lähtee matkaan kiipeilyryhmän kanssa.
Maan länsiosassa-
-on ikivanhaa kallioperää.
Sekä yksi maailman vaikuttavimmista vesiputouksista.
Suuntaan sinne seuraavaksi.
Guyanan ainoa kansallispuisto on syvällä metsän siimeksessä.
Puiston sydämessä kohisee Kaieteurin vesiputous.
Putous on viisi kertaa Niagaraa korkeampi.
Putouksessa virtaa päivässä 60 miljoonaa tonnia vettä.
Lähimmälle tielle on 40 kilometriä.
Vain kourallinen turisteja on nähnyt putouksen yläilmoista.
Kukaan ei ole tutkinut kattavasti altaan elinympäristöä.
Se on Steven ja kiipeilyohjaaja Tim Foggin tehtävä.
Alas on pitkä matka.
Käymme tunnustelemassa, mihin kannattaa laskeutua.
Haluan tarkastella putouksen takana olevaa maailmaa.
Perusleirin ympärillä kaikuu pelottava ääni.
Se on mölyapinan aavemainen kutsu.
Justine on matkalla asemapaikkaansa.
Ääni on musiikkia hänen korvilleen.
Mölyapinoiden ääni kantautuu kaukaa.
Lähistöllä oli aiemmin apinalauma, mutta nyt ne saattavat istua vaiti.
Silloin apinoita ei huomaa.
Mölyapinoiden huuto on hyvin epätodellinen.
Apinat kuulostavat valtavilta lohikäärmeiltä.
Suuri mölyapinakanta viittaa siihen, että metsä on koskematon.
Apinoiden äänet kuuluvat hyvin, mutta niitä on vaikea laskea.
Toivottavasti ne lähtevät liikkeelle ja tulevat tänne.
Nyt ei auta kuin odottaa.
Laboratoriossa tutkitaan maanpinnan lajeja.
Guyanalainen Raquel Thomas on sademetsän puiden asiantuntija.
Osa puista kasvoi ennen Kolumbuksen löytöretkeä.
Puu on 500 - 600 vuotta vanha.
Viidessä päivässä on luetteloitu yli 100 eläinlajia.
Joka karvassa on lisää karvaa. Pitkissä karvoissa on pientä karvaa.
Gordon ei ole nähnyt isoja nisäkkäitä.
Isot kissapedot ovat erityisen hankalia jäljitettäviä.
Vietin kaksi vuotta toisessa osassa Amazonia.
Niinä vuosina näin villin jaguaarin 30 sekunnin ajan.
Siis kahden vuoden sisällä. Haastetta piisaa.
Gordon palaa saukon jäljille.
Hän virittää kamera-ansan.
Toimintaperiaate on yksinkertainen.
Kun infrapunasäde katkeaa, kamera alkaa kuvata.
Asentaminen on työlästä, joten kamera jää tähän ainakin viikoksi.
Tarkastamme tilanteen noin kolmen päivän välein.
Gordon palaa kanootille ja jatkaa saukkojahtia.
Kaieteurin putouksella on saatu köydet paikoilleen.
Älä laskeudu heti vaan astu tikkaille.
Huomenna ryhmä etsii alhaalta eläimiä.
Tänään testataan varusteet ja etsitään laskeutumisreitti.
Tämä köysi tulee tuonne.
Pelkään aina, että jalka jääkin haromaan tyhjää.
Älä mene alemmaksi, ennen kuin annan laukun.
Kypäräkamera tallentaa kaiken, minkä Steve näkee.
Tämä on varmasti maailman uljaimpia näkymiä.
Olemme ainoat ihmiset turmeltumattoman luonnon keskellä.
On vaikea nauttia olostaan, kun sydän jyskyttää.
Alapuolelta nousee höyryä.
Anna mennä.
Köysi hankautuu terävää kalliota vasten.
Kalliossa on iso kieleke.
Steve näkee kallionpinnan vasta, kun hän on köysien varassa.
Olen kielekkeen alapuolella, Tim. Tämä on suurenmoista.
Allas on suoraan alapuolellani.
Pyörre on valtava. Laskeutuminen olisi silkka itsemurha.
Niin arvelimmekin.
Kannatti käydä toteamassa tilanne.
Näen, mistä voisimme laskeutua.
Jos kierrämme altaan, voimme laskeutua turvallisesti.
Steve ei voi laskeutua alemmaksi.
Huomenna hän laskeutuu alas ja aloittaa tutkimuksen.
Huojun vesiverhon alla.
George lähtee etsimään uusia hyönteisiä.
Vau.
Yksi eläinmaailman ihmeistä. Vaeltajamuurahaisten jono.
Kymmeniätuhansia muurahaisia.
Vaeltajamuurahaiset hyökkäävät laumassa.
Rivistö tappaa tieltään kaiken, mikä ei ehdi pakoon.
Hämähäkit ja torakat pakenevat pois tieltä.
Hämähäkki yrittää turhaan karata.
Saalis revitään palasiksi ja viedään jälkikasvulle-
-joka asuu puun sisuksissa.
Olisi mahtavaa palata viideltä aamulla-
-ja kurkistaa puun sisälle.
Olisi upeaa osua paikalle, kun muurahaiset ovat liikkeessä.
Yhtä retkikunnan jäsentä lykästää.
Steve huomaa köysissä roikkuessaan lähestyvän tervapääskyparven.
Katsokaa!
Linnut pesivät putouksen takana.
Linnut lentävät lähellä kielekettä välttääkseen roiskeita.
Ne viuhahtelevat kuin hävittäjät suoraan pääni ohi.
Mahtava tervapääskysparvi!
Aivan uskomatonta.
Seuraavana aamuna Justine herää kaukaiseen karjuntaan.
Mölyapinoiden huudot kuuluvat lähempää.
En tiedä kellonaikaa, mutta on varhainen aamu.
Tuntuu hassulta pukea hiihtosukat tropiikissa.
Ne suojaavat hyvin punkeilta-
-ja ikäviltä puremilta.
Vain kallisarvoiset kamerat pidetään lämpimässä ja kuivassa.
Justine nostaa varusteet selkään ja lähtee patikoimaan pimeydessä.
Myös George on hereillä. Hän suuntaa vaeltajamuurahaisten luo.
Hänen täytyy ehtiä paikalle ennen rivistön lähtöä.
Se oli tämä puu.
Nousimme viideltä. Muurahaiset eivät ole heränneet.
Laitteen kärjessä on kamera ja pieni valo.
Työnnän kärjen keskelle yhdyskuntaa.
Kamera viedään pesään, jossa saattaa vilahtaa kuningatar.
Siinä ne ovat. Kuvassa on muurahaispallon ulkokerros.
Muurahaiset eivät ilahdu tunkeilijasta.
Tuo on sotilas. Se kimpaantuu.
Rääkäisyt ovat lähtöisin aroista. Niitä on kaksi.
Hyvänen aika sentään. Aroja.
Olen kuullut arojen ääntelyä, mutta nyt kuvaan niitä ensi kertaa.
Etualalla oleva puu sumentaa kuvaa.
Nyt yksi siirtyi näkyvämmälle paikalle.
Todella räikeä punainen. Hämmästyttävää.
Arat häipyvät ensimmäisinä, kun alueelle saapuu ihmisiä.
Metsästäjät jahtaavat aroja lemmikeiksi sekä ravinnoksi.
Yhdestä arasta saa yli vuoden palkan Guyanassa.
Rivistö lähti liikkeelle.
Muurahaiset vilistävät alas runkoa.
Vaeltajamuurahaisilla on koukut jaloissa.
Ne voivat liittää jalkansa yhteen ja muodostaa sillan.
Kuningatarta ei ole näkynyt. Ensin on päästävä sotilaiden ohi.
Äreillä sotilailla on suuret leuat. Sotilaat ruiskuttavat myös happoa.
Työnnän kameran keskelle yhdyskuntaa.
Onpa valtava yhdyskunta!
Kerrassaan suunnaton.
On harvinaista päästä vaeltajamuurahaisten yhdyskuntaan.
Se on suuri etuoikeus.
En näe kuningatarta tänään.
Omituinen tilanne. Istun täällä odottamassa apinoita.
George on löytänyt vaeltajamuurahaisten yhdyskunnan.
Ainakin oletan niin, sillä kuulen tuskaisia huutoja.
Hyönteistutkija vastaan muurahaiset, 0 - 1.
Olen mieluummin puunlatvassa-
-kuin jään vaeltajamuurahaisten jalkoihin.
Hyönteistutkijat ovat kahjoa sakkia, etenkin George.
Muut tutkijat työskentelevät laboratoriossa.
Eläinluettelo pitenee päivittäin.
Sarvisammakon suojaväri sulautuu täydellisesti pudonneisiin lehtiin.
Viidakko ei ole ainutlaatuinen vain eläinten takia.
sademetsien suojelu on elintärkeää ilmastonmuutoksen torjunnassa.
Alueen metsät sitovat itseensä 40000 miljoonaa tonnia hiiltä.
Maapallon tulevaisuus riippuu metsistä.
Ilmasto, biodiversiteetti ja ihmiset ovat riippuvaisia metsistä.
Guyana on köyhä maa. Metsien hakkuut toisivat tuloja-
-mutta Guyanan presidentti ehdotti ympäristöystävällistä vaihtoehtoa.
Sademetsät säästettäisiin päästöoikeuksia vastaan.
Guyanan metsät eivät ole tärkeitä vain Guyanalle-
-vaan koko maapallolle.
Sternin raportti toteaa, että sademetsien suojelu-
-on taloudellisesti kannattava keino ilmastonmuutoksen torjunnassa.
Putouksella vallitsee keskittynyt tunnelma.
Steve aikoo laskeutua alas-
-ja tutkia elinympäristöä kaksi vuorokautta.
Emme tiedä, minkälaista maasto on.
Varmaa on, että kallio on liukas ja vaarallinen.
Nojaa eteenpäin, Steve. Kulma on jyrkkä.
Hienoa. Liiku sivuttain. Oikein hyvä.
Kun Steve alkaa laskeutua, höyry vyöryy päälle.
Heti kun laskeuduin jyrkänteen yli-
-paksu sumu alkoi nousta vesiputouksen juurelta.
En näe, mihin olen menossa. Kukaan ei näe minua ylhäältä.
Justine havaitsee liikettä puissa.
Näen jotakin punaista. Se näyttää kovasti mölyapinalta.
Mihin se meni?
Tuossa apina on. Se on uros.
Happaman näköinen Veikko.
Mölyapinan perusilme on varsin penseä.
Loistavaa. Nyt uros lähti liikkeelle.
Se tarttuu hännällään oksiin.
Häntä on kuin viides raaja, eräänlainen turvaköysi.
Apina irrottaa viimeiseksi hännän.
Mölyapinat järsivät päivittäin yhdeksän tuntia sitkeitä lehtiä.
Loput viisitoista tuntia otukset nukkuvat.
Puussa on kaksi muutakin mölyapinaa. Latvassa taiteilee iso uros.
Se laskeutuu alas.
Iso uros mulkoilee minua tiukasti.
Hämmästyttävää. Apina tuijottaa minua 200 metrin päästä.
Hyvältä vaikuttaa.
Steve on vaikeimmalla osuudella, limaisilla kielekkeillä.
Putous syytää roiskeita Steven päälle.
En ole eläessäni ollut näin liukkaassa maastossa.
Putous on satojen metrien päässä. Minkälaista sen juurella mahtaa olla?
Pääsin kiinteälle maaperälle ja irrotin pääköyden.
Hienoa!
Laskeutuminen oli yhtä jyrkkä ja liukas kuin ounastelimme.
Emme kuitenkaan arvanneet, kuinka märkää ja tuulista täällä on.
Haluan pois mahdollisimman nopeasti.
Järjestetään köydet, jotta pääset turvallisempaan paikkaan.
Steve saa seurakseen kuvaajan ja läpimärän Tim Foggin.
- Onko kaikki hyvin? - Sää on melko karmaiseva.
Isosaukkoperhe on nähty joella.
Nyt täytyy olla tarkkana. Isosaukkoa on vaikea havaita.
Oikea rantapenger!
Pää vilahti pusikon edessä. Ne saattoivat kadota puskaan.
Viikon etsinnän jälkeen Gordonilla on tilaisuus tarkkailla arkaa eläintä.
- Ovatko ne yhä edessäpäin? - Näetkö?
Ne ovat aluskasvillisuudessa. Nyt silmä kovana.
Saukot päästävät varoitusääniä.
Upeaa. Ne uivat suoraan tänne.
Saukot eivät saalista nyt kalaa vaan ovat uteliaita.
Onpa hienoa.
Auringonsäteet kimmeltävät turkissa. Saukkoja on neljä!
Jumprahuiti.
Jestas.
Tuo oli aivan mahtavaa.
On suurenmoista, kun villieläin hakee kontaktia.
Ne eivät ole peloissaan vaan uteliaita tulokkaiden suhteen.
Näimme isosaukot lähietäisyydeltä.
Katsokaa!
Juuri tätä minä hain!
Lehtisammakon tunnistaa varpaiden tarttumalevyistä.
Katsokaa, miten sammakko liikkuu. Se on luotu kiipeämään.
Näyttää hiukan Hypsiboas rosenbergilta.
Kummankin eturaajan peukalossa-
-on kyhmy, jolla sammakko nyrkkeilee toisia sammakkoja vastaan.
Pääset takaisin maahan.
Onnenpekka. Saat elää sammakkojen paratiisissa.
Gordon on seurannut saukkoja kolme kilometriä pitkin puroa.
Välimatka pienenee koko ajan.
Matelemme eteenpäin Jerryn meloessa.
Jos isosaukot nousevat maihin, kadotamme ne.
Saukot ovat aivan kohdallamme. En näe niitä, mutta kuulen äänet.
Upeita otuksia.
Kaunis turkki oli koitua isosaukkojen tuhoksi.
Sadan vuoden metsästys ajoi isosaukot sukupuuton partaalle.
Saukkojen rentous osoittaa, ettei niitä metsästetä täällä.
Yksi tulee suoraan meitä kohti.
Saukko herkuttelee kalalla.
Lähestytään varovasti. Älkää liikkuko.
Saukoilla on suuri ruokahalu. Piraija syödään ruotoineen päivineen.
Mitä saukko pyydysti? Piraijan.
Saukot syövät aina ensin pyrstön.
Tietenkin. Saukko on poikanen.
Juuri tätä halusin todistaa.
Isosaukkoja luonnollisessa elinympäristössään.
Näin käy, kun joku pyydystää kalan ja joku toinen haluaa apajille.
Piraija ahmitaan hetkessä. Saukoilla on kyltymätön ruokahalu.
Saukko lähti toisen kalan perään. Mainiota.
Steve ja Tim laskevat varusteita jäätävässä vesisuihkussa.
Päiväntasaajalla ei ole ikinä ollut näin kylmä.
Miesten pitää kuivatella nopeasti.
Ei mennä sinne. Suunnataan tänne alaspäin.
Leiri täytyy pystyttää ennen iltaa.
Se ei tule kuuloonkaan lohkareiden keskellä.
Perusleirillä on hilpeä tunnelma. Metsä on lumonnut retkikunnan.
Tämän puhtaampaa metsää ei olekaan.
- Ei pilata sitä. - Täällä ei ole metsästetty.
Olisi loistavaa, jos voisimme säilyttää metsän koskemattomana.
Oletko siellä, Tim?
Hämärän tullen Tim löytää pienen luolan.
Tämä käy hyvin.
- Ainakin yksi mahtuu nukkumaan tänne. - Murkina tulille.
Onpa ihanaa saada ruokaa.
Luolan pohja on kivien peitossa. Edessä on pitkä yö.
Aamunkoitossa Justine on tavalliseen tapaansa puunlatvassa.
Mölyapinat ovat hyväksyneet Justinen.
Justine on havainnut uuden perheenjäsenen.
Apinaemo, jolla on poikanen selässään.
Arkojen mölyapinoiden huudot ovat sademetsien tunnusääni.
Retkikunta on huojentunut siitä, että mölyapinakanta on voimissaan.
Tuossa on suuri alfauros.
Uroksia on kaksi. Pieni ja iso.
Naaraitakin on kaksi. Toisella on poikanen.
Palapeli täydentyy.
Hienoja eläimiä. Kerrassaan upeita.
Kun tukeva lehtiaamiainen on syöty, koko perhe rauhoittuu-
-ja ottaa pitkät aamunokoset.
Kiipeilyryhmä ei ole nukkunut yhtään. He eivät olleet luolassa yksin.
Täällä kävi vieraita. Kun sytytin otsalampun-
-sadat torakat ja hyppysirkat pakenivat varjoihin.
Ne ovat syöneet ruokiamme.
Joka pussissa on reikiä.
Mukini oli täynnä kaakaota.
Se on putipuhdas. Eipähän tarvitse tiskata.
Luolassa ei ole pelkästään torakoita ja sirkkoja.
Luola kuhisee sammakoita.
Tällä sammakolla-
-on selässään pitkälle kehittyneitä munia.
Sammakko kanniskelee nuijapäitä mukanaan.
Jokaisessa munassa näkyy pieniä ilmakuplia.
Tämän lajin nuijapäät eivät uiskentele laisinkaan.
Munat kehittyvät emon selässä-
-kunnes ne ovat pieniä sammakoita, jotka osaavat jo loikkia.
Putous on valtava.
Steve pääsee vihdoin tarkastelemaan alueen kasveja ja eläimiä.
Liukas kasvillisuus kätkee syviä ansakuoppia.
Täällä ei kannata murtaa jalkaansa.
Ananaskasveihin kerääntyy vettä.
Elinympäristö on todella haastava-
-mutta monet otukset elävät täällä.
Kaikkein herttaisin taitaa olla tämä kaveri.
Katsokaa nyt.
Eikö olekin upea otus?
Colostethus beebei. Näitä elää vain Kaieteurin kansallispuistossa.
Munasta nuijapääksi ja sammakoksi. Otus voi elää koko ikänsä kasvissa.
Sammakko on todellinen helmi.
Jokaisessa ananaskasvissa asuu ainakin yksi sammakko.
Eksotiikka ei rajoitu pelkästään eläimiin.
Kaikkialla on suurenmoisia kasveja, mutta tämä on ainutlaatuisin.
Tämä on Cypripedioideae-alaheimon orkidea.
Voi kuvitella, kuinka siro Tuhkimo pujottaa jalkansa kukkaan.
Kotipuolessa kukka on harvinaisuus, mutta täällä niitä kasvaa kaikkialla.
Paikka muistuttaa kukkanäyttelyä, vesiputousta lukuun ottamatta.
Täällä kiteytyy Guyanan luonnon koskemattomuus.
Kaieteur on maan ainoa nähtävyys. Olimme huipulla kolme päivää-
-emmekä nähneet yhtään ihmistä.
Vain kourallinen ihmisiä on nähnyt, mitä putouksen juurella on.
Putous on viisi kertaa korkeampi kuin Niagara. Kastumme pärskeistä.
Käsittämätön tunne.
Gordon tarkastaa, onko kamera tallentanut viikossa mitään.
Jälkiä ei näy, koska on satanut.
Toivon mukaan kamera on kuvannut saukkoperhettä maalla.
Nauha on lopussa.
Kuvamateriaalia on siis tunti.
Kelasin nauhan alkuun.
Pannaan pyörimään.
Hokko.
Näin lähistöllä kolme hokkoa toissapäivänä.
Onko tuo yksi niistä?
Niitä onkin kaksi. Toinen ujostelee kameraa. Hienoa.
Hetkinen. Mitäs tämä on?
Pölkyn päällä on jokin pilkullinen, kenties kissaeläin.
Se saattoi olla oselotti.
Jaguaari! Uskomatonta.
Jaguaareja on todella vaikea nähdä.
Se käveli tästä ohi.
Salamyhkäinen jaguaari.
Suurenmoinen suojaväri. Erittäin harvinainen.
Erakkoluonteiset pedot kuljeskelevat laajoilla alueilla.
On onnenpotku osua jaguaarin jalansijoille.
Käsittämätöntä.
En saata uskoa tätä.
Kuten sanoin, jaguaarin löytäminen on tuuripeliä.
Yritimme kuvata saukkoja, mutta saimmekin jaguaarin.
En usko silmiäni.
Suurenmoista.
Putouksella Steve on kipeästi levon tarpeessa.
Eilisyö oli niin epämukava, että päätin pystyttää suojan-
-ja nukkua ulkona luonnonvoimien armoilla.
Meillä on ollut onni matkassa, sillä kukaan ei ole loukkaantunut.
Pidetään peukkuja, että pääsemme turvallisesti leiriin.
Perusleirillä iloitaan onnenpotkusta.
Etelä-Amerikan suurin kissaeläin.
Kymmenessä päivässä on nähty mölyapinoita ja isosaukkoja.
Tutkijat ovat luetteloineet yli 200 lajia.
Todisteet tukevat koskemattoman sademetsän arvoa.
Suurin ilonaihe on osoitus siitä-
-että Etelä-Amerikan tarunhohtoinen kissapeto elää alueella.
Kaikki eivät osallistu juhlaan.
Yhtäkkiä alkoi raju ukonilma.
Vettä tulee kuin saavista kaataen.
Joudun jatkuvasti ravistelemaan vettä pressun päältä.
Minua huolestuttaa, sillä myrsky lähestyy koko ajan.
Suojani on tällä hetkellä maiseman korkein kohta.
Tästä tuli elämäni kurjin yö.
Tutkimusmatkan edetessä ryhmä suuntaa syvälle viidakkoon.
Eläinlajeja löytyy koko ajan lisää.
Hampaat menisivät käden läpi.
Syrjäisellä vuorenhuipulla avautuu uusi, ihmeellinen maailma.